Cillian Murphy

Cillian Murphy ( [ˈkɪliən ˈmɜːrfi  ki.li.ĕn mĕr.fi]; lahir 25 Mei 1976) seorang pelakon berkebangsaan Ireland.

Awal hidup dan pendidikan 
Cillian Murphy lahir pada 25 Mei 1976 di kejiranan Douglas, Cork, kota terbesar kedua di Republik Ireland; beliau turut membesar dalam kota tersebut. Murphy lahir dari keluarga banyak pengajar, ayahnya seorang Inspektor Sekolah yang kemudian bekerja dalam Jabatan Pendidikan Ireland sementara ibunya seorang guru Bahasa Perancis.

Beliau dibesarkan sebagai penganut agama Katolik, dan bersekolah di Presentation Brothers College. Meskipun memiliki prestasi akademis yang baik di sekolah tersebut, tetapi Murphy tidak memiliki minat terhadap sukan yang berperanan besar dari dalam pendidikan di sana. Lalu, beliau melanjutkan pengajian di Universiti Cork, di mana beliau mula terlibat dalam drama dan teater, hingga akhirnya beliau tampil dalam drama sandiwara berjudul Disco Pigs; hal ini mendorongnya menghentikan pengajiannya kerana merasakan telah menemui cita-cita utamanya.

Dalam bidang muzik 
Beliau juga tertarik terhadap muzik, dan pernah giat dalam sebuah kugiran rock bernama The Sons of Mr. Green Genes bersama adiknya, Páidi. Kugiran ini dipengaruhi The Beatles dan Frank Zappa yang menjad masyhur besar dan bahkan mendapat tawaran kontrak dari label muzik Acid Jazz Records di London. Walau bagaimanapun, adik-beradik itu menolak tawaran tersebut menurut orang tua mereka yang merasakan mereka terlalu muda dan sudah terlalu sibuk belajar - Páidi saat itu masih bersekolah di tingkat sekolah menengah atas sementara Cillian baru memulakan pengajian universiti. Cillian mengakui bahawa beliau bersyukur atas keputusan yang mereka ambil saat itu, bahkan menyatakan tidak mahu kembali menceburi alam muzik.

Kerjaya lakonan

Titik mula 
Minat lakonan Cillian mula berputik semasa menghadiri suatu modul pementasan drama kelolaan Corcadorca Theatre Company diarahkan Pat Kiernan semasa zaman sekolah menengah yang sangat mengujakannya; beliau pertama kali berlakon pentas dalam Disco Pigs arahan Enda Walsh pada September 1996. Beliau tampil dalam seberapa pementasan drama dan filem-filem mandiri beberapa tahun selepas itu; Cillian berpindah ke Dublin dan kemudiannya ke London pada 2001 agar memudahkan perkembangan kerjayanya.

Masuk ke arus utama 
Beliau dipilih Danny Boyle membarisi filem 28 Days Later tahun 2002 sebagai seorang peselamat wabak yang terjaga dari suatu koma menyaksikan London menjadi padang jarak padang terkukur; filem ini sendirinya memberi nafas baru terhadap genre seram zombi dan Cillian sendiri tidak sahaja menjadi terkenal luar dunia wayang mandiri Ireland bahkan dicalonkan untuk kategori Pelakon Baru Terbaik Anugerah Empire tahun 2003 dan kategori Penampilan Lelaki Terbaik Anugerah Filem MTV setahun kemudian. 

Beliau melakonkan watak Dr. Jonathan Crane/Scarecrow dalam filem  Batman Begins (2005) arahan Christopher Nolan setelah mencuba nasib menguji bakat menjiwai watak Bruce Wayne/Batman yang akhirnya diberikan kepada Christian Bale, tetapi Nolan tetap memberikannya watak Scarecrow kerana tertarik akan kehandalannya. Murphy menerukan lakonan watak ini dalam filem sekuel The Dark Knight Rises pada tahun 2012.

2010-an 
Pada 2011, Murphy berlakon dalam pementasan ekatokoh Misterman arahan Enda Walsh yang diadakan di Galway dan Brooklyn memenanginya seberapa anugerah lakonan drama pentas terbaik. Beliau turut muncul dalam filem In Time seganding Justin Timberlake dan Amanda Seyfried pada tahun sama.

Pada 2013, Murphy membarisi siri TV Peaky Blinders sebagai Thomas Shelby, seorang ketua samseng judi yang bermaharajalela. Watak tersebut direbutkan bersama Jason Statham, tetapi pengarah Steven Knight akhirnya memutuskan agar watak itu diberikan kepada Cilian setelah beliau sendiri melihat kelakuan Cillian yang cuba memahamkan watak Thomas dengan sangat mendalam. Pada tahun sama juga, Murphy memulakan kerjaya sebagai pengarah menghasilkan video muzik untuk lagu Hold Me Forever dari kugiran Money.

Beliau disahkan membintangi filem Oppenheimer arahan Nolan sebagai  J. Robert Oppenheimer yang bakal tayang pada 21 Julai 2023.

Rujukan

Pautan luar 

 

Pelakon lelaki Ireland
Orang hidup